Gjøvik stasjon

Gjøvik stasjon er endestasjonen på Gjøvikbanen og ligger midt i Gjøvik sentrum, på vestsiden av Mjøsa. Stasjonen ble åpnet 28. november 1902 da banen ble forlenget fra Jaren. Stasjonen betjenes av passasjertog til Oslo drevet av Vy Gjøvikbanen.

Stasjonsbygningen ble tegnet av jernbanearkitekten Paul Armin Due. Den er bygget i pusset tegl, og utvidet i 1937 og 1952. Stasjonen viser variasjonene i historismen med nyromanske rundbuevinduer og tysk renessanse med dekor i bindingsverk. Bygningen er fredet både utvendig og innvendig etter vedtak fra Riksantikvaren i 2002. På stasjonsområdet står det privet, uthus og lokomotivstall fra 1902 som ikke er fredet. Til sammen utgjør bygningene et godt bevart og helhetlig anlegg som viser samferdselshistorie. Stasjonsbygningen huser i dag turistinformasjonen for Gjøvik, Land og Toten (GLT-regionen). Gjøvik stasjon er fortsatt betjent av trafikkstyrer og har derfor ikke innkjøringssignal. 

 Litteratur 




 Eksterne lenker 

 Fredningsvedtak fra Riksantikvaren 26. november 2002


Kategori:Jernbanestasjoner på Gjøvikbanen
Kategori:Jernbanestasjoner i Oppland
Kategori:Samferdsel i Gjøvik
Kategori:Jernbanestasjoner åpnet i 1902
Kategori:1902 i Norge
Kategori:Fredete byggverk i Innlandet
Kategori:Kulturminner i Gjøvik
Kategori:Paul Armin Due
Kategori:Byggverk i Gjøvik
Kategori:Opplands samferdselshistorie